Tervetuloa Armon kalliolle! Minä olen Petri Välimäki.
Tänään aloitamme aivan uuden ja upean kokonaisuuden.
Alamme paneutua kaikkien 4 evankeliumin yhteisesitykseen.
Näin saamme varsin monipuolisen kuvan Jeesuksen elämästä, -
palvelusta, tehtävästä ja Raamatun sanomasta.
Yhdessä 4 evankeliumia ilmentävät hyvin pieniä yksityiskohtia -
kustakin tilanteesta eri todistajien antamana.
Uskon, että Jumalan Pyhä Henki voi näin avata meille -
jotain aivan ainutlaatuisen hienoa.
Hyvällä syyllä voidaan sanoa näin.
Meidän Herramme ja Vapahtajamme Jeesus Kristus -
tuli lihaan ihmiseksi, kärsi ristinkuoleman, -
nousi ylös kuolleista ja elää tänä päivänä.
Hänestä on laajempi ja moni- puolisempi dokumentoitu aineisto -
kuin yhdestäkään varhaisesta historian henkilöstä.
Meillä on siis erittäin hyvät perusteet uskollemme.
Miksi näin uskon? Sen tulet huomaamaan tämän sarjan aikana.
Nyt alkavan kokonaisuuden ensisijainen tarkoitus ei silti ole -
olla eksegeettinen tai historialliskriittinen tutkielma.
Ennen kaikkea keskitytään siihen ainutlaatuiseen sanomaan, -
jota Hän julisti. Samoin siihen valtavaan armoon ja rakkauteen, -
josta saamme tulla osalliseksi Hänen ristinkuolemansa, -
sovintoverensä ja ylösnousemuksensa kautta.
Evankeliumien yhteistarkastelussa voi huomata, -
miten voimallisesti ne vahvistavat toistensa todistuksen.
Samalla ne antavat erityisen syvällisen ja monipuolisen opetuksen -
lukuisiin elämän ja uskon tärkeimpiin kysymyksiin.
Rukouksemme on tämä ja kutsun sinut tähän mukaan.
Yhdessä rukoilemme, että Jeesus Kristus itse, -
Jumala Pyhässä Hengessä itse, antaa Sanan ja avaa sydämemme -
kuulemaan Häntä, niin että se todella ravitsee.
Antaa sydämeemme Jumalan Sanan antaman voiman armahdukseksi, -
pelastukseksi, siunaukseksi, ohjaukseksi elämään.
Olkoon tämä siis yhteinen rukouk- semme Jeesuksen nimessä. Aamen.
Raamatun pohjalta voi hyvin perustein sanoa, -
että kaikessa tässä on ytimessä -
Jumalan valtava armo ja rakkaus.
Jumala rakastaa jokaista ihmistä -
ja tahtoo Sanan mukaan pelastaa jokaisen ihmisen.
Sitä kukin evankeliumi kuvaa.
Jokainen evankeliumi ikään kuin tiivistyy ytimessään -
tuohon valtavaan sanomaan.
Jokainen omasta ainutlaatuisesta näkökulmastaan.
Tässä kokonaisuudessa tutkimme ja pyrimme myös -
aikajärjestyksessä eri kohtia tutkimaan, mikäli mahdollista.
Aivan kaikkein varhaisimpaan het- keen kiinnittää huomionsa Johannes.
1. luvussaan hän kirjoittaa näin:
Itse asiassa tämä kohta kuvaa koko Raamatun varhaisinta hetkeä.
Vanhan testamentin 1. jae sanoo: -
"Alussa loi Jumala taivaan ja maan."
Johanneksen evankeliumi lähtee sen sijaan iankaikkisuudesta.
Siis ennen tätä alkua, jolloin Jumala loi taivaan ja maan, -
oli jo Sana, ja Sana oli Jumalan tykönä, ja Sana oli Jumala.
Hyvin selkeäksi tämä ylen ihmeellinen Sana tulee, -
kun katsomme hieman pidemmälle samaa lukua jakeeseen 14:
Tässä näemme hyvin lähellä Jeesusta eläneen -
silminnäkijätodistajan omakohtaisen todistuksen.
"Ja Sana tuli lihaksi ja asui meidän keskellämme, -
ja me katselimme hänen kirkkaut- tansa, senkaltaista kirkkautta, -
kuin ainokaisella Pojalla on Isältä..."
Kun hän katseli Jeesusta, niin mikä oli se toteama, mistä on kysymys?
"...ja hän oli täynnä armoa ja totuutta."
Vielä heti sen jälkeen hän sanoo:
Näin siis toisaalta silminnäkijätodistaja, -
joka oli erityisen lähellä Jeesusta, kuvasi, -
mitä tästä Vapahtajasta ennen kaikkea heijastui.
Toisaalta Jumalan Pyhä Henki on ilmoittanut tämän näin Sanassaan.
Tässä näemme myös hyvin selkeästi sen, -
että Sana tulee lihaksi.
Siis Jumala itse tulee Pojassaan Jeesuksessa Kristuksessa ihmiseksi.
"Ja Sana tuli lihaksi ja asui meidän keskellämme..."
Jumala tuli ihmiseksi.
Tämä kertoo meille myös jotain valtavan syvää -
siitä Jumalan huikeasta rakkaudesta ihmistä kohtaan.
Raamattu sanoo, että Jumala ON rakkaus.
Tuo sana ei siis kuvaa vain yhtä puolta Jumalasta.
Ei niin, että Hän on myös RAKKAU- DELLINEN (kaiken muun lisäksi).
Eikä siinä myöskään sanota, että Jumala toimii RAKASTAVASTI.
Siinä on substantiivi, joka vastaa kysymykseen: MITÄ Jumala on?
Raamattu sanoo: Jumala on RAKKAUS.
Siis, kun Hän vain on, niin Hän rakastaa.
Uskon, että tosiasiallisesti Jumala rakastaa sinua paljon enemmän, -
paljon aidommin, paljon armollisemmin, paljon kestävämmin, -
kuin kykenet edes aavistamaan - tai minä - tai kukaan meistä.
Ja paljon enemmän, kuin mitä minä osaan kuvata.
Jumala on rakkaus. Kun Hän vaan on, niin Hän rakastaa.
Rakastaakseen sinua Jeesus ei tarvitse mitään muuta syytä.
Hän vain yksinkertaisesti on niin valtavan armollinen ja hyvä.
Näin olen kokenut tämän Jumalan Sa- nan Raamatun äärellä ja näin uskon.
Koen suureksi etuoikeudeksi, että saamme yhdessä tutkia tätä.
Saamme etsiä äärettömän hyvän, armollisen ja rakastavan, -
joskin myös pyhän Jumalan, tuntemista -
ja kasvua Hänen armossaan ja tuntemisessaan.
Siitäkin on kysymys nyt alkaneessa sarjassa.
Hän on luonut ihmisen kuvakseen.
Toisin sanoen meidät on luotu tämän rakkauden yhteyteen.
Jumalan on rakkaus ja Hän on luonut meidät kuvakseen.
Meidät on olemuksellisesti tarkoitettu olemaan rakastetut ja rakastamaan.
Siksi se on myös ihmisen kaikkein syvin tarve.
Tarve tulla rakastetuksi - juuri alkukielen agape-merkityksessä.
Tämä sana siis tarkoittaa täysin armahtavaa, -
ihmistä omana itsenään rakastavaa rakkautta.
Jumala tahtoi niin paljon ja syvästi antaa sen ihmisille todeksi, -
että Hän oli valmis itse tulemaan ihmiseksi, -
jotta Hän saisi niin konkreettisen ja vahvan yhteyden kuin voi saada.
Jeesus koki täysin todellisen ihmisen elämän.
Hän syntyi sinne luolaan. Vanhempien piti lähteä maanpakoon -
väkivaltaa pakoon, kuten nykyäänkin hurjan monien ihmisten.
"Hän [...] oli kipujen mies ja sairauden tuttava, -
[...] halveksittu, jota emme minäkään pitäneet."
Hän kuoli ristillä, kantoi meidän kaikkien synnit -
ja Hän oppi kärsimästään kuuliaisuuden (Hepr.).
Jumala tahtoo rakkaudessaan tulla niin lähelle ihmistä, -
että Hän todella tietää ja ymmärtää, mitä on olla ihminen, -
koska Hän rakastaa sinua.
Kun otamme huomioon sen, mitä Hän itse koki ihmisenä -
ja myös miljoonien vähimpien veljien ja sisarten -
puseron sisällä, niin ei ole mitään kärsimystä tai kipua, -
etteikö olisi yksi, joka ymmärtää.
Kaikissa elämäsi tilanteissa tiedät, että on Jeesus, joka ymmärtää.
Näin uskon. Ja sielunhoidossa valtava turva.
Emme ole itsemme varassa. Saamme Hänen palvelijoinaan palvella -
ja tietää, että Hän itse on siinä.
Silloin on auttaja, joka todellakin voi ymmärtää, voi auttaa.
Kaikkein syvin kohta -
koko Vapahtajan valtavassa pelastustyössä oli se, -
että lopulta Hän koki tuon valtavan ristinkuoleman.
Näytti, että inhimillisen ihmisen elämä päättyi valtavaan tragediaan.
Hän tuli kaikkien hylkäämäksi. Häntä lyötiin, pilkattiin, -
syljettiin. Hän jopa koki tulevansa Jumalan hylkäämäksi.
Hän huusi ristillä: "Jumalani, Jumalani, miksi minut hylkäsit?"
Niin, miksi?
Sen tähden, että Hän joi sen maljan pohjaan asti.
Hän otti kerta kaikkiaan koko rangaistuksen itsensä päälle, -
ettei sinun, minun tai meidän enää ikinä tarvitse tulla hylätyksi, -
koska "se on täytetty".
Kaikki synnit on sovitettu. Kaikki vaatimukset on täytetty.
Se on siis niin valtava sovitus, että se riittää yli koko maailman.
Sinäkin, joka katsot tätä ja olet niin monesti tuskaillut sitä, -
että entä jos kuitenkin olet liian syntinen.
"Olen näin heikko. Riittääkö armo minullekin?"
Tuhannen kertaa suuressa tuskassa. Sinulle nyt sanon: -
Riittää. Kun Jeesuksen veri riittää yli koko maailman, -
kyllä, ystävä rakas, se riittää yli sinunkin syntiesi.
Kyllä todella kurjalta tuntuu oma kurjuus, -
mutta ei sitä niin paljon tarvitse liioitella.
Kun Jeesuksen veri riittää yli koko maailman, -
niin kyllä se riittää yli sinunkin syntiesi.
Sinä saat uskoa kaikki syntisi anteeksi, koska se on täytetty.
Sinun syntisi on Jeesuksen ristin- kuolemassa sovitettu.
Jokainen Jeesukseen turvaava ihminen saa luottaa tähän.
Tässä samassa luvussa apostoli Johannes kirjoittaa:
Nyt tänään tässä hetkessä, jos koet epävarmuutta siitä, -
oletko sinä varmuudella armahdettu, oletko osallinen Jeesuksesta, -
niin sinun ei tarvitse jäädä siitä epävarmaksi.
Voit tässä hetkessä nyt rukoilla Jeesusta sydämeesi.
Voimme yhdessä rukoilla, että toteutuu tuo Sana: -
"...kaikille, jotka ottivat hänet vastaan, -
hän antoi voiman tulla Jumalan lapsiksi..."
Rukoillaan yhdessä. Rukoile sinä siellä, missä katsot tätä, -
omin sanoin tässä mukana, ja minä rukoilen sinun kanssasi.
Rukoillaan yhdessä vaikka näin.
Kiitos rakas taivaallinen Isä, että saamme tulla nyt armoistuimelle.
Kiitos, että Jeesuksen uhrin tähden meillä on pääsy -
rakastavan, elävän, hyvän Jumalan kasvojen eteen.
Rukoilemme Sinua, Isä, anna Pyhä Henkesi.
Tule, Jeesus, Pyhässä Hengessä. Tule tämän lähimmäisen sydämeen, -
joka juuri nyt kutsuu Sinua - ääneen tai sydämessään -
tai niin kuin hänelle on luontevaa: "Tule, Jeesus, minunkin sydämeeni."
Yhdymme tuohon rukoukseen: Tule tämän lähimmäisen sydämeen. -
Anna hänelle kaikki synnit anteeksi. -
Anna hänelle Jumalan lapseus, sinulta tuleva usko.
Kiitos, Herra, että olet kuullut tämän rukouksen ja nämä rukoukset.
Kiitos, Jeesus, että annoit tuon valtavan luvan.
"Ottakaa Pyhä Henki. Joiden synnit te anteeksi annatte, -
niille ne ovat anteeksi annetut..." Tuon Sanan mukaan julistan sinulle -
Jeesuksen nimessä ja veressä: -
kaikki sinun syntisi on sovitettu ja annettu anteeksi.
Sulasta armosta saat sen vastaanottaa. Kiität vaan Jeesusta.
Herramme Jeesuksen Kristuksen armo, Isän Jumalan rakkaus -
ja Pyhän Hengen siunaava osallisuus olkoon sinun kanssasi -
nyt, aina ja iankaikkisesti. Aamen.
Näin pääsimme ohjelman uuden, mie- lenkiintoisen kokonaisuuden alkuun.
Ehkä vielä tiivistän sen täältä.
Saamme olla Jumalan lapsia, uuden liiton, armoliiton ihmisiä.
Olkaa siunattuja aivan kaikki.
Tavataan taas Armon kalliolla.
On suuri etuoikeus, että saamme palvella armon valtavaa sanomaa.
Se on Jumalan seurakunnalle annettu yhteinen, kallisarvoinen aarre, -
jota meidät on kutsuttu välittämään. Meitä kaikkia tarvitaan.
Kun sinä tahdot olla tukemassa tämän ohjelman lähettämistä, -
voit soittaa numeroon 0600 10177 -
tai laittaa tukesi ruudulla näkyvälle tilille viitteen kanssa.
Kiitos!
Tekstitys: Tuula-Riitta Virrankare